cyanic-selkie/wikianc huggingface dataset:
701
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6209 и 6210 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5451 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4461 и 4462 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1454.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 701 година се протега во 3337 и 3338, додека според второто гледиште, годината трае во текот на 3397 и 3398 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1244. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 81 и 82 исламска година.
Список на државни водачи во 1287 година
Ова е список на државни водачи во 287 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Хајневалде
Хајневалде (Hainewalde) — општина во Германија на реката Мандау, во Саксонија и округот Герлиц, историски припаѓа на регионот Лужица. Општината е дел од административното партнерство Гросшенау-Валтерсдорф.
Косовски Црногорци
Црногорците се Јужно Словенски луѓе од Црна Гора. Тие формираат етничко малцинство во Косово, провинција со нерешен статус де јуре во составот на Република Србија.
Во Декември 2008, Република Косово официјално го призна Црногорското малцинство во Косово.
Наводи за дискриминација од Албанците
Во текот на албанските демонстрации во Косово, црногорците заедно со србите беа наводно цел на напад, посебно во регионите каде беа помалку, а Албанците повеќе. Одговарајќи во анкета презентирана од САНУ, еден граѓанин изјавил, "Односите во местото беа лоши. Младите Албанци почнаа да бидат етнички настроени и да носат националистички симболи, плукајќи кон србите и црногорците, тепајќи ги српските и црногорските деца, заканувајќи се, и напаѓајќи со ножеви". Еден Косовско Црногорски возач на автобуси кажа " Еднаш возев Албанец во автобусот до неговата куќа, далеку од главната автобуска линија. Ако кажеш Не, тие само ќе го земат пиштолот и ќе речат: Оди си во Црна Гора, оди си од кај што дојде, ќе ти ги убиеме децата ако престанеш да почитуваш"
Жените од српските и црногорските фамилии кои беа анкетирани се жалеа дека страдале од навреда и физички напади, посебно кога одеа надвор без машки придружувач, дури и во поголемите градови. Според многуте Косовари, српските и црногорските девојчиња не беа безбедни на училиште. Поради опасностите кои ги следеше на патот до и од училиште, и во самото училиште, многу девојчиња престанале да посетуваат настава.
Исто така имаше наводи за економска дискриминација, кадешто србите и црногорците биле бојкотирани или кадешто српските и црногорските купувачи биле навредувани или неферски третирани од страна на албанските продавачи. Српските и Црногорските жени и мажи се жалеа за дискриминирање на работа, со, еден пример, каде од Србите и Црногорците беше барано да знаат Албански јазик, додека Албанските вработени воопшто не беа тестирани за знаење на српскиот јазик. Црногорците и Србите исто така репортираа дека порано биле испратени во пензија или едноставно му ги затворале продавниците — посебно во областа на образованието, каде имаше наводи дека нивните сервиси се помалку потребни и ова резултираше со одселување на Србите и Црногорците од јужниот дел од Косово.
Космос-466
Космос-466 — еден од над 2.400 советски вештачки сателити лансирани во рамките на програмата „Космос“.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,0 минути, додека аголот на наклонетост на орбиталната рамнина во однос на рамнината на екваторот изнесувала 64,9°. Најголемото растојание од Земјата го достигнал на 276 км, а најмалото на 178.
Гослар (округ)
Гослар (Landkreis Goslar) — округ (Landkreis) во сојузната покраина Долна Саксонија, Германија. Се граничи со окрузите Остероде, Нортхајм, Хилдесхајм и Волфенбител, градот Залцгитер и сојузните покраини Саксонија-Анхалт (Харц) и Тирингија (Нордхаузен).
Историја
Историјата на округот е потесно врзана за историјата на градот Гослар.
Округот е основан во век од пруската управа. Градот не бил дел од него сè до 1972 година.
Географија
Подрачјето на округот го опфаќа северозападниот дел на масивот Харц, вклучувајќи го Националниот парк Харц. Највисока планина е Вурмберг (971 м) кај Браунлаге, воедно највисок во цела Долна Саксонија. Над гратчето Алтенау извира реката Окер која тече низ живописна долина и го напушта Харц кај Виненбург.
Грб
Орелот е хералдичко животно на градот Гослар, додека лавот ја претставува општината Шладен. Шладен не е дел од округот, но грофовите на Шладен владееле големи делови од денешниот округ во текот на раниот среден век.
Платформизам
Платформизмот е тенденција во поширокото анархистичко движење кое изразува афинитет за организирање според Организациската платформа на генералниот сојуз на анархисти на Дјело Труда. Платформата произлегува од искуствата на руските анархисти во Октомвриската револуција, која доведе до конечна победа на болшевиците врз анархистите и другите неистомисленици.
„Платформата“ се обидува да ги објасни и посочи причините за пропаст на анархистичкото движење во текот на Руската револуција. Како контроверзен памфлет, Платформата предизвика разновидни критики од анархистите ширум светот.
Историја
„Организациската платформа на генералниот сојуз на анархистите„ беше напишана во 1926 во Диело Труда (Дело на трудот), од страна на група протерани руски анархисти во Франција. Памфлетот е анализа на темелните анархистички верувања, визија на анархистичко општество, препорака како едно анархистичко општество треба да биде структурирано. Четирите основни принципи според кои една анархистичка организаија треба да оперира, според Платформата, се:
Принципи
Единство на теоријата - теоријата според Организациската платформа е ''сила која ја води активноста на поединците и организациите преку одреден пат до одредена цел. Природно, таа мора да се сподели со сите личности и сите организации кои ќе се приклучат на Генералниот сојуз. Активноста на Генералниот анархистички сојуз, и општо и во детали, мора да биде совршено доследна со теоретските принципи изнесени од Сојузот''.
Единство во тактиката или колективен метод на акција - тактичките методи применувани од поединечните членови или групи во сојузот, според Платформата ''мора исто така што бидат обединети, строго доследни едни со други како и со целокупната теорија и тактика на сојузот. Споделувајќи генерална (заедничка) тактичка линија во движењето е од клучно значење за постоењето на организацијата и на целото движење: го ослободува движењето од конфузијата што се покренува од повеќето меѓусебно спротивставени тактики и ги фокусира сите сили на движењето во заедничка насока што води до одредена цел''.
Колективна одговорност - според Платформата ''праксата на делување врз основа на нечија одговорност мора строго да се осуди и отфрли во рамките на анархистичкото движење. Областите на револуционерниот, општествениот и политичкиот живот се длабоко колективни по природа. Револуционерната јавна активност во тие области не можат да бидат засновани на поединечната одговорност на поедините борци. Извршното тело на генералното анархистичко движење - Анархистичкиот сојуз - зазема одлучен став против тактики на не пресметливиот индивидуализам и го воведува принципот на колективна одговорност во редовите: сојузот во целина е одговорен за револуционерната и политичката активност на секој член од сојузот; исто така, секој од неговите членови е одговорен за револуционерната и политичката активност на сојузот како цело''.
Треј Сонгз
Тремаин Алдон Неверсон познат како Треј Сонгз е американски изведувач, продуцент и глумец. Неговиот деби албум „I gotta make it“ излезе во 2005, додека го снимаше и неговиот втор албум „Trey day“ кој пак излезе во 2007. Неговиот трет албум „Ready“ беше објавен во 2009, а четвртиот албум „Passion, Pain & Pleasure“ го објави на 14 Септември 2010.
2004-2006: „I gotta make it“
Додека го снимаше неговиот деби албум во 2004 г. Сонгз објави повеќе микс-траки под псевдонимот „Принцот од Вирџинија“. Една од овие песните е еден вид „одговор на песна“ на траката „Trapped in the Closet“ од Р.Кели чие име е „Open the Closet“. Оваа песна му овозможи да биде забележан.
Неговиот деби албум „I gotta make it“ е објавен на 26 Јули 2005 година. Ова го дигна на 20. место на „Billboard 200“ со продадени 40 000 копии во првата недела од излегувањето на албумот. Продаде 300 000 копии во САД, но никогаш не доби сертификат од RIAA.
Неговата деби песна „Gotta make it“ во дует со Твиста, излезе во март 2005 година и го достигна 87. место на „Billboard Hot 100“ и 21. место на „Hot R&B/Hip-Hop Songs“ листите. Тоа му донесе успех во РнБ/ урбаната заедницата, но не успеа да остави трага во тренд заедница. Последната песна од албумот „Gotta go“ излезе во јули 2005 и го достигна 67.место на Hot 100 и 11. место на Hot R&B/Hip-Hop Сонгз листите, со што му донесе уште поголем успех од неговата деби песна во РнБ/урбаната заедница и во мејнстрим заедницата. После промоцијата на неговиот завршен деби албум, Сонгз влезе во дует со Tвиста за песната „The day after“. Песната „Girl tоnite“ го достигна 14. место на Hot 100 и 3. место на Hot R&B/Hip-Hop листите со што стана голем хит.
2007–2008: „Trey Day“
Во средината на 2006 година, Сонгз почнува да работи на неговиот следен албум за неговиот настап со долгогодишниот соработник Трој Тејлор и ги ангажира Брајан-Мајкл Кокс, Даниа и Р.Кели за да му помогнат околу албумот.
Неговиот втор албум „Trey Day“ излезе на 2 Октомври 2007 година. Албумот достигна 11. место на „Billboard 200“ со продадени 73 000 копии во првата недела. Продадени се 400 000 копии во САД со што станува втор албум кој исто така нема добиено сертификат од RIAA. Албумот требаше да излезе на 8 Мај 2007 година, но постојано беше одложувано со цел албумот да го најави со успешна песна како водечка песна на топ листите.
Третата песна од албумот „Last Time“ беше објавена во јануари 2008 г. и го достигна 69. место на „Hot 100“ листата и 9. место на Hot R&B/Hip-Hop листите. Четвртата и последната песна од албумот „Missing you“ излезе во мај 2008 година но постојано паѓаше на листите. Во средината на 2008 г. Сонгз е номиниран на BET наградите за најдобар машки РнБ изведувач, но не ја доби наградата.
2009–2010: „Ready“
Крајот на 2008та, Треј почна со работа на неговиот следен албум со Брајан-Мајкл Кокс, Шон Гарнет и Tрој Тејлор со цел да го снимат албумот кој треба да биде по зрел од првите два албума. Пред да го објави неговиот трет албум Tреј излезе со песната „Anticipation“. Летото 2009 година Tрej објавува нова песна наречена „Genesis“. „Genesis“ е колекција од првите песни на Tрej кога имал само 15 години и целта на објавувањето на „Genesis“ е да им покаже на неговите обожаватели неговата посветеност која ја имал додека бил сè уште мал.
Trey го издаде и својот трет албум „Ready“ на 31 август 2009 г. Албумот го достигна третото место на „Billboard 200“ со продадени 131 000 копии уште во првата недела. Ова се неговите најдобри први недели за продажба и албумот достигна прво место на Top 10 списокот на „Billboard 200“. Албумот издаде 800 000 копии во САД и заслужи сертификат од RIAA во февруари 2010, со што станува првиот албум со сертификат од RIAA.
Водечката песна од албумот „I need a girl“ која излезе во април 2009 го достигна петтото место на Hot R&B/Hip-Hop листата и станува урбан хит. Подоцна се промовира песната „Successful“ во дует со раперот Дрејк која се објави во јуни 2009 година и го достигна 19. место на Hot 20 хитови.
Втората официјална песна од третиот албум е „LOL smiley face“ во дует со раперите Солџа Бој Тел Ем и Гучи Мен, која излезе во август 2009 година и го достигна 51. место на Hot 100 и 12. место на Hot R&B/Hip-Hop листата. Трета песна од албумот „I invented sex“ во дует со Дрејк се објави во октомври 2009 со што го постигна 42 место на Hot 100, но првото место на Hot R&B/Hip-Hop листата, и оваа песна е негова прва песна на врвот на листата. Како првите две песни од албумот постигнаа успех во РнБ урбаната заедница но главниот успех го достигна на „Билборд 100“, а беше на врвот на РнБ листата. Четвртата песна од албумот „Say ahh“ во дует со раперот Фабулос се објави во јануари 2010 и го достигна деветтото место на Hot 100 на Hot R&B/Hip-Hop листата. Оваа песна се издигнува највисоко до сега, а листите на Хот 100 и станува една од најуспешните песни на Hot R&B/Hip-Hop листата. Шестата песна „Yo side of the bed“ требало да излезе во јуни 2010, но објавувањето се откажало порани непознати причини.
2010: „Passion, Pain & Pleasure“
Четвртиот албум на Треј „Passion,Pain & Pleasure“ е објавен на 14 септември 2010 година. Сонгз почна да работи на албумот на почетокот од 2010 година со Шон Гарнет, Tрој Тејлор и Старгејт. Албумот се комплетираше во јули 2010 г. Водечката песна од албумот „Buttoms up“ во дует со Ники Минаж, беше објавена на 27 јули и го достигна 24. место на R&B/Hip-Hop листата. Се сними видео запис за оваа песна на 31 јули. Исто така се сними видео запис и за втората песна „Can’t be friends“ на 1 август.
Треј се оддаде на „Passion,Pain & Pleasure“ на 6 август со пејачката Моника.
Оваа турнеја е негова прва турнеја која се состои од емисии со секогаш потполнети од 3 000 до 5 000 седишта.
Се викам Џо
Се викам Џо (англиски: My Name is Joe) e британски филм од 1998 година, во режија на Кен Лоуч (Ken Loach), а според сценариото на Пол Лаверти (Paul Laverty). Главните улоги ги толкуваат: Питер Мјулан (Peter Mullan), Луис Гудал (Louise Goodall), Дејвид Мекеј (David Mckay) и Ан-Мари Кенеди(Anne-Marie Kennedy). Филмот трае 101 минута и снимен е во колор техника. Во 1998 година, Питер Мјулан ја освоил наградата на Канскиот фестивал, во категоријата „најдобар глумец“, а филмот освоил вкупно 13 награди и имал уште 10 номинации.
Содржина
Џо Каванах (го игра Мјулан) е поранешен алкохоличар и корисник на социјална помош, кој живее сам во еден сиромашен кварт на Глазгов. Тој е тренер на аматерска фудбалска екипа, која се поистоветува со германската фудбалска репрезентација од 1970-тите години. Џо е другарски настроен кон сите членови на екипата, а особено му помага на Лијам (го игра Мекеј), поранешен нарко-зависник и продавач на дрога, која лежел в затвор, а сега живее со својата жена Сабине (ја игра Кенеди), зависничка од хероин, и малолетниот син Скот.
Еднаш, Џо ја запознава медицинската сестра Сара Дауни (ја игра Гудал) и се понудува да ѝ го вароса станот. Додека работи, него го фотографира социјалниот работник, заканувајќи му се дека ќе ја изгуби социјалната помош, бидејќи работи на црно, но го спасува Сара. Поради тоа, Џо ја поканува на куглање, а потоа, таа преспива во неговиот стан и така започнува нивната љубовна врска. Меѓутоа, проблемите доаѓаат кога локалниот мафијаш Мек Гован го киднапира Лијам поради големиот долг на неговата жена, Сабине. За да му помогне на Лијам, Џо се сложува да превезе две пратки со дрога, но откако ја завршува првата задача, за тоа дознава Сара, која ја раскинува врската, иако истовремено дознава дека е бремена.
933 п.н.е.
933 п.н.е. — година според општоприфатениот календар. Тоа била 933. година пред новата ера, 933. од првиот милениум п.н.е., 33. од 10 век п.н.е. и четвртта од 930-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4575 и 4576 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3817 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2827 и 2828 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 180 пред основањето на Рим.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 933 година се протега во 1703 и 1704, додека според второто гледиште, годината трае во текот на 1763 и 1764 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 390 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1602 и 1601 исламска година пред хиџра.
Виолета Ачкоска
Виолета Ачкоска — македонски историчар и универзитетски професор во пензија.
Животопис
Ачкоска е родена во Охрид на 9 април 1954 година. Во 1977 година дипломирала на Филозофскиот факултет во Скопје, група Историја. На истиот факултет магистрирала во 1988, докторирала во 1993 со тезата „Аграрот и селото во Македонија 1945-1955 година“. Во 1978 се вработува во Марксистички центар „Мито Хаџи Василев –Јасмин“ како стручен соработник од областа на современата историја. Во 1989 преминува во Институтот за национална историја во одделението за најнова историја, а од 1998 се вработува како доцент на Филозофскиот факултет во Скопје, на Институтот за историја. Водела неколку домашни и учествувала во неколку странски и домашни проекти.
Научниот интерес и досегашните објавени трудови на Ачкоска може условно да се подели на неколку научни области:
Ачкоска е еден од историчарите кои се најгласни за спроведување на лустрацијата и расчистувањето со комунистичкото минато на Македонија. Ачкоска во својот историски наратив претставува ставови дека Југославија не била добра држава за Македонскиот народ и македонските патриоти, бидејки тие страдале од негативните политики на федеративната власт, Јосип Броз Тито и неговите соработници во Македонија. Според нејзините тврдења, спротивно на волјата на мнозинството партизани тие биле пратени на Сремскиот фронт да учествуваат во финалните борби за ослободување на Југославија, наместо да пробаат да ги обединат Вардарска, Егејска и Пиринска Македонија преку напад на градот Солун.
Водела неколку домашни и учествувала во повеќе странски и домашни проекти. Објавените трудови и истражувања на проф. д-р Виолета Ачкоска се днесуваат на неколку научни области од современта историја: социјалната историја, политичката историја (меѓуетничките односи и репресијата во комунизмот), историјата на образованието и културната историја. Истовремено видлив обем заземаат нејзините трудови од областа на Методологијата на историската наука и Методиката на наставата по историја. Во рамките на своите научни постигања, отворила некои табу теми во македонската историографија (колективизацијата на македонското село, задолжителниот откуп, ревизијата на доделувањето земја на некогашните колонисти, одделни аспекти на проблемот на репресијата за време на комунистичкиот режим итн.).
Таа е еден од авторите на музејската поставка во Музејот на македонската борба за самостојност и Археолошкиот музеј на Македонија по неговото вселување во новите простории.
Била член на повеќе комисии за одбрана на докторски и магистерски трудови. Во нејзините пошироки ангажмани како експерт, професор и интелектуалец била член на комисии во рамките на Универзитетот “Свети Кирил и Методиј“, член на одбори за доделување државни награди и општествени признанија, член на неколку редакции на научни списанија од областа на историската наука, водела повеќе комисии од областа на наставата по историја во рамките на Министерството за образование и наука на и Бирото за развој на образованието, учестувала во проекти на Министерството за култура и Министерството за наука образование и наука итн.
Основач е на повеќе македонски патриотски здруженија, невладини организации и фондации блиски до политичката партија ВМРО-ДПМНЕ. Основач и предводник е на здружението ГДОМ (Граѓанско движење за одбрана на Македонија).
Во пензија оди како редовен професор на Филозофскиот факултет во Скопје, на Институтот за историја во 2019 година.
Библиографија
Некои од трудовите се:
Струнга
За општината во Романија, видете Струнга (Романија).
Струнга, наречено и Струнга Маало, ― населба/маало во источниот дел на гратчето Крушево, Македонија.
Фосфатни минерали
Фосфатни минерали — минерали кои во својата структура го содржат тетраедарски координираниот фосфатен (PO43−) анјон, понекогаш заедно со арсенатни (AsO43−) и ванадатни (VO43−) замени, и хлоридни (Cl−), флуоридни (F−) и хидроксидни (OH−) анјони кои исто така се вклопуваат во кристалната структура.
Фосфатната класа на минерали е голема и разновидна група, но само неколку видови се среќават релативно често.
Примена
Фосфатната карпа (фосфоритот) има висока концентрација на фосфатни минерали, најчесто од апатитната група. Таа е главен извор за производство на фосфатни ѓубрива за земјоделството. Фосфатот се користи и во додатоците на крмата за животните, во конзервансите, средствата против корозија, во козметиката, фунгицидите, керамиката, прочистувањето на водата и во металургијата. Најголеми количини се користат за ѓубрива.
Примери
Фосфатните минерали се:
Фин Кидланд
Животопис
Фин Е. Кидланд е роден во 1943 година во Гјестал, мало место покрај Ставангар, Норвешка. Студирал економија на Норвешката школа за економија и деловна администрација во Берген, каде дипломирал во 1968 година. Своето натамошно образование го продолжил на познатиот американски универзитет Карнеги, каде магистрирал во 1972 година, а една година подоцна и докторирал. По завршувањето на последипломските студии, во 1973 година Кидланд се вратил во Норвешка, вработувајќи се како доцент на Норвешката школа за економија и деловна администрација. Во 1976 година, Кидланд повторно отпатувал во САД, каде кусо време работел како професор-гостин на Универзитетот на Минесота во Минеаполис, а во 1977 година се преселил на Универзитетот Карнеги Мелон. Подоцна, Кидланд работел како професор на двата угледни американски универзитети: Карнеги Мелон во Питсбург и Универзитетот на Калифорнија во Санта Барбара, а во 2004 година се вработил на Државниот универзитет на Аризона во Феникс. Во однос на другите активности, треба да се нагласи дека Кидланд е постојан соработник на Резервните банки на Кливленд, Далас и Сент Луис; во 1992 година е избран за соработник на угледното Економетриско друштво; од 1996 година е член на уредувачкиот одбор на списанието „Макроекономска динамика", а покрај Нобеловата награда, тој е добитник и на неколку други признанија.
Позначајни дела
Поголемиот дел од своите трудови, Фин Кидланд ги напишал во соработка со други економисти. Притоа, како позначајни дела на Фин Кидланд можат да се наведат следниве:
Покрај нив, Фин Кидланд е уредник на книгата „Теорија на деловните циклуси (1995)".
Придонесот кон економската наука
Фин Кидланд, во соработка со Едвард Прескот, дал клучен придонес во динамичката анализа на цикличните флуктуации на економската активност и на ефектите на економските политики. Неговото творештво извршило огромно влијание не само во макроекономската анализа, туку и во практичното водење на монетарната и фискалната политика.
Така, творештвото на Кидланд претставува камел-темелник на современата теорија на деловните циклуси. Имено, традиционалната кејнзијанска анализа на деловните циклуси сметала дека кусорочните флуктуации на економската активност се предизвикани од факторите на страната на агрегатната побарувачка: автономните промени на инвестициите и потрошувачката. Меѓутоа, Кидланд од корен го променил пристапот кон проучувањето на деловните циклуси на тој начин што теоријата на деловните циклуси ја поврзал со теоријата на економскиот раст. Притоа, Кидланд покажал дека привремените промени на стапката на технолошкиот развој можат да претставуваат извор на кусорочните флуктуации на инвестициите, потрошувачката, вработеноста и производството. На тој начин, Кидланд го отстранил вештачкиот јаз меѓу анализата на деловните циклуси (како кусорочни феномени, со нагласок врз агрегатната побарувачка) и теоријата на економскиот растеж (како долгорочен феномен, со нагласок врз технолошкиот развој).
Делото на Кидланд ја поставило основата на современите макроекономски модели кои централните банки и меѓународните институции ги применуваат за предвидување на макроекономските променливи. Имено, традиционалните макроеконометриски кејнзијански модели биле засновани врз воопштени равенства кои ги поврзувале одделните економски променливи, како што се: производството, инвестициите, потрошувачката, инфлацијата, каматните стапки итн. Меѓутоа, во средината на 1970-тите, стабилните врски меѓу клучните економски променливи се нарушиле, така што структурните модели станале целосно неупотребливи за анализа на економските политики и за предвидување. Причините за тоа се дадени во Лукасовата критика, но дури творештвото на Кидланд ги поставило неопходните микроекономски основи на моделите на деловните циклуси. Во неговите дела, кусорочните флуктуации на економската активност се набљудуваат во контекст на поединечните одлуки на луѓето и фирмите (кои формираат рационални очекувања) во однос на потрошувачката, штедењето, инвестициите и понудата на труд.
Во однос на анализата на макроекономските политики, придонесот на Кидланд се состои во тоа што укажал на вградените проблеми и недостатоците при формулирањето и водењето на традиционалната економска политика. Имено, благодарение на поволните макроекономски остварувања на развиените економии во периодот по Втората светска војна, сè до 1970-тите години, постоел голем оптимизам во однос на можностите на дикреционата политика. Притоа, се верувало дека основниот проблем на економската политика се состоела во изборот на соодветни мерки со кои треба да се стабилизираат кусорочните флуктуации на економската активност. Меѓутоа, кон крајот на 1960-тите и средината на 1970-тите се појавиле неколку значајни теоретски пробиви во макроекономската анализа, кои сериозно ја разнишале вербата во моќта на активната економска политика. Пред сè, тука станува збор за неколку теоретски концепти, како што се: долгорочната Филипсова крива, природната стапка на невработеност, рационалните очекувања и Лукасовата критика. Подоцна, токму Фин Кидланд, заедно со неговиот соработник Едвард Прескот, го задал последниот, конечен удар на дискреционата економска политика.
Делото на Кидланд направило пресврт во третманот на економската политика, која никако не треба да се набљудува како серија од поединечни акции, независни една од друга. Напротив, неговата анализа покажала дека економската политика, која презема мерки водејќи се само од тековната состојба во која се наоѓа економијата, на крајот завршува со субоптимален резултат. Оттука, Кидланд укажал на потребата од формулирање и водење на економската политика на начин кој експлицитно ќе ги земе предвид ефектите на идните економски политики врз инфлациските очекувања и денешните одлуки на економските агенти. На тој начин, творештвото на Кидланд го свртело вниманието кон прашањата поврзани со кредибилитетот, институционалната поставеност и политичко-економските аспекти на економската политика.
Нобеловата награда за економија
Во 2004 година, на Кидланд и на Прескот им била доделена Нобеловата награда за економија за придонесот кон динамичката макроекономиja, и тоа во две посебни подрачја: временската доследност на економската политика и движечките сили на деловните циклуси. Во првата половина на 1970-тите, Кидланд заминал на школување на престижниот американски универзитет Каренги Мелон и таму се запознал и почнал да соработува со Едвард Прескот. Тие двајца заедно напишале повеќе трудови, од кои за два ја добиел Нобеловата награда. Станува збор за трудовите „Правила наместо дискреција: Недоследноста на оптималните планови", објавен во 1977 година и „Времето за изградба и агрегатните флуктуации" од 1982 година.
Временската доследност на економската политика
Во трудот од 1977 година, Кидланд и Прескот укажале на постоењето еден вграден проблем при формулирањето и водењето на економската политика: проблемот на временската доследност, кој е поврзан со изборот на оптималната политика во функција на времето. Во таа смисла, основниот проблем на дискреционата политика е тоа што одлуките се носат имајќи ја предвид само тековната состојба на економијата при што одлуките на економските агенти се земаат како дадени. Во тој случај, првично избраната политика се покажува како неоптимална во иднина така што таа се напушта во обид економската политика да се ре-оптимизира во следниот временски период. Меѓутоа, економските агенти, кои формираат рационални очекувања, ќе го согледаат овој мотив на владата и своите одлуки соодветно ќе ги приспособат имајќи ги предвид очекувањата за идните економски политики. На тој начин, ако не постои механизам кој ќе ја присили владата да се придржува кон најавената економска политика, таа останува заглавена во стапицата на временската неконзистентост.
На пример, ако централната банка најави дека во иднина ќе води политика на нулта инфлација, економските агенти ќе ја земат предвид најавената политика при донесувањето на своите одлуки. Меѓутоа, откако економските агенти ќе ги вградат очекувањата за идните политики, т.е. откако одлуките веќе ќе бидат донесени, за централната банка повеќе не е оптимално да се придржува кон првобитно најавената политика. Напротив, оптимална политика во наредниот период би било создавањето неочекувана инфлација во обид да се искористи Филипсовата крива и да се намали невработеноста. Меѓутоа, рационалните економски агенти, при формирањето на своите очекувања за идните политики, ќе го земат предвид овој мотив на централната банка и ќе формираат очекувања за позитивна инфлација во идниот период. Според тоа, кога монетарната политика ќе делува во следниот период, таа нема да предизвика помала невработеност, туку само повисока инфлација, т.е. политиката ќе заврши субоптимален резултат.
Проблемот на временската доследност се разрешува доколку постои делотворен механизам кој ќе ги принуди носителите на еконоската политика доследно да се придржуваат кон првично дефинираната политика. Во таа смисла, Кидланд и Прескот предложиле економската политика да се води според однапред пропишани едноставни правила. Всушност, токму овој труд претставува пресвртна точка во дебатата на тема „правила или дискреција", бидејќи укажува на еден вграден проблем кој ја прави дискреционата политиka неоптимална дури и кога владата настојува да ја максимизира благосостојбата на општеството. Подоцна, инспирирани од овој труд, предложени се и други институционални решенија на проблемот на временската конзистентост, како што се: грижата за угледот, независноста на централната банка, склучувањето оптимални договори со централната банка, усвојувањето експлицитни таргети за инфлацијата итн. Во тој поглед, придонесот на овој труд се состои во тоа што укажал на значењето на институционалните и политичко-економските фактори во дизајнирањето на економската политика.
Теоријата на деловните циклуси
Теоријата на деловните циклуси го претставува второто подрачје за кое Кидланд ја добил Нобеловата награда. Во тој поглед, заедничкиот труд со Прескот од 1982 година го означил почетокот на современиот пристап кон проучувањето на деловните циклуси. Суштината на овој пристап се состои во тоа што теоријата на деловните циклуси е интегрирана со теоријата на економскиот раст. Во својот труд, Кидланд и Прескот тргнале од неокласичниот модел на економски растеж на Солоу и ги анализирале кусорочните ефекти кои ги предизвикуваат привремените варијации на стапката на технолошкиот прогрес. Така, позитивните технолошки шокови водат кон натпросечна стапка на растеж на вкупната факторска продуктивност. Понатаму, тоа води кон зголемување на нивото на производството и тоа преку два канала: прво, зголемената продуктивност значи поголемо производство при исто количество на производни фактори (труд и капитал) и второ, поради повисоката продуктивност, луѓето ја зголемуваат понудата на труд. Еден дел од производството оди за потрошувачка, но остатокот се штеди, со што се зголемуваат и инвестициите. Притоа, одлуките на економските агенти за потрошувачката и штедењето зависат од нивните преференции и од очекуваното времетраење на технолошкиот шок. На тој начин, Кидланд и Прескот покажале како факторите на страната на агрегатната понуда можат да предизвикаат циклични флуктуации на економската активност. Тоа претставува отстапување од традиционалната кејнзијанска теорија, која деловните циклуси ги објаснува само како последица на автономните промени на агрегатната побарувачка.
Исто така, Кидланд има огромна заслуга за развојот на методологијата за анализа и предвидување на деловните циклуси. Имено, на местото на кејнзијанските структурни економетриски модели, засновани врз воопштени равенства на односите меѓу клучните макроекономски променливи, Кидланд и Прескот понудиле динамички, стохастички модел на деловни циклуси, изграден врз експлицитни микроекономски основи, со што понудиле оперативно решение на Лукасовата критика. Уште повеќе, нивниот труд од 1982 година понудил нова постапка на решавање и емпириско моделирање на деловните циклуси. Така, наместо вообичаената постапка на економетриско пресметување, тие моделот го решиле со примена на бројчени методи, потпирајќи се врз компјутерско симулирање и калибрирање на вредностите на клучните параметри врз основа на статистичките макроекономски и микроекономски податоци. Подоцна, нивниот пристап сè повеќе се усовршувал и денес претставува стандардна методологија за анализа и предвидување на ефектите од економската политика.
Јањевци
Јањевци се јужнословенски етничко-културна подгрупа на хрватскиот народ. Тие формираат етничко малцинство во Косово, провинција со нерешен статус де јуре во составот на Република Србија. Сконцентрирани се во две помали области во Косово. Имаат и своја политичка партија.
Јањевците' се Хрватски доселеници во Косовскиот град Јањево и околните села (Окосница и Шишарка), сместени во општина Липљан во близина на Приштина исто како и селата како Летница во близина на Витина (Шашаре, Врнез и  Врнавоколо).
Потекло и историја
Јањевците се специфична група во еден од двете регионални заедници во Косово која национално се идентификува како Хрвати. Тие спаѓаат во групата Јужни Словени и се верува дека се потомци на трговци кои се доселиле во Косово во текот на 14 век од Дубровник, Хрватска. Тие ја задржале својата Католичка вера низ сите векови.
Првото споменување на ова место е од папата Бенедикт Дванаесетти во 1303 година, споменувајќи го Јањево како центар на Католичката црква Свети Никола.
Поради зголемените антихрватски реторики и војните во Српските медиуми, посебно во српските медиуми во Косово, во доцните 80-ти, и целиот притисок и инциденти од тоа, Хрватите од Јањево и Летница и останатите населени места, биле сè повеќе принудувани да го напуштаат Косово. Тие претежно мигрирале во Хрватска.
Во 1992 година, некои граѓани од Летница, друго Хрватско село во Косово, емигрираа во Хрватска, а останатите илегално се сместија во напуштените домови на Србите во селата Вочин, Ѓуловац и Варешница во западна Славонија.
Повеќето Јањевци се доселија во Српските куќи во внатрешна Далмација во 1996 година. По враќањето на Српските бегалци, селото стана поделено помеѓу двете сопернички заедници. Јањевците од тогаш им ги вратија Српските куќи на нивните сопственици и изградија куќи за самите себе во новиот дел од Кистање наречено Ново Насеље или Нова Населба.
Јањевските фамилии почнаа да мигрираат во Хрватска во 50-тите, населувајќи се во Загреб. При почетокот на 7/тите, имаше голема заедница на Јањевците во Дубрава, градска населба на Загреб. Тие од тогаш ја претворија оваа населба во дистрикт за купување.
Население
Според податоците од 2002, има 966 Јањевски фамилии во Хрватска, од кои мнозинството од нив живеат во главниот град Загреб, а останатите во други делови на Хрватска.
Пред 1991, имаше 8,062 Јањевци во Косово. Во 1998 останале околу 1,300. По Косовската војна, во самото Јањево останале околу 350, останатите избегале во Хрватска.
Пост воената ситуација во Косово
Моменталната ситуација за Хрватите во Косово: 'По падот на Милошевиќ во Косово и со егзодусот на Србите од Косово, преживувањето на останатото Хрватско население стана несигурно. Албанците од соседните села ги тероризираат нив, и поради тоа Јањевците побараа помош од Хрватска.
Денешната ситуација
Во 2007, имаше околу 320 Хрвати кои живеат во Јањево. Заедницата пополека почна да бега во Хрватска, додека Албанците и Ромите ги купуваат нивните имоти во Јањево. Останатите Хрвати во Јањево дадоа поддршка за независно Косово, но тие рекоја дека ако околностите во Јањево не се поправат, тие сите ќе го напуштат Косово и ќе одат за Хрватска во една последна група.
Јеспер Хансен
Јеспер Хансен може да се однесува на следниве луѓе:
Јозеф Судек
Јозеф Судек  - Josef Sudek; (17 март 1896 – 15 септември 1976) беше чешки фотограф, најпознат по неговите фотографии од Прага.
Животопис
Судек е роден во Колин, Чешка (историска област).
Првично работел како книжар.
За време на Првата светска војна служел во Австроунгарската армија од 1915 година бил на италијанскиот фронт сè додека не бил ранет во десната рака во 1916 година, што довело до ампутирање до рамото.
По војната, студирал фотографија две години во Прага во класата на Јаромир Функе.
Неговата армиска инвалидска пензија му дадала можност да се занимава со уметност, работл во текот на 1920-тите во романтичен стил.
За стилот на Судек понекогаш се тврди дека е модернист.
Неговата рана работа вклучувалае многу серии од внатрешноста на Св. Катедрала Витус.
За време и по Втората светска војна, Судек сликал ноќни сцени и панорами во Прага, го фотографирал пошумениот пејзаж на Бохемија и прозорецот што гледал кон неговата градина (познатиот „Прозорецот на моето ателје“) серија). Тој продолжил да ја фотографира преполната внатрешност на неговото ателје (серија „Лавиринти“).
Својата работа најпрво ја покажал во „Пет фотографи“ во Музејот на уметност Шелдон на Универзитетот во Небраска / Линколн во 1968 година. Потоа излагал на Георг Истман Хаус во 1974 година а објавил и 16 книги за време на неговиот живот.
Познат како „Поетот на Прага“, Судек никогаш не се оженил и бил срамежлива личност.
Тој никогаш не се појавил на отворањето на неговата изложба а малку луѓе се појавуваат на неговите фотографии.
Во последниве години, неговото творешто честопати се репродуцирало во книги, што ги прави неговите дела некои од најпристапните за оние кои се заинтересирани за чешката фотографија во дваесеттиот век.
Судек во литературата
„Слики во Прага“ на Јохан Банвил: „Портрети на еден град “ го воведува читателот во градот преку фотографската леќа на Josephозеф Судек. Банвил раскажува како се пријавил за шверц на фотографиите на Судек во САД и преку неговата приказна и приказната за музеите на Судек за историјата на Прага во нејзината  меланхолија, растргнати од војна и угнетување. Фотографии од вознемиреноста под нацистичка окупација, слика на пејзаж.
Во 2006 година, холандскиот поет Ханс Тентије објавил циклус кој ја содржеше поемата: " Met met Josef Sudek op weg door Praag ", "На пат низ Прага со Судек". .
Чарлс Пирс
Чарлс Сандерс Пирс (анг. Charles Sanders Peirce; 10 септември 1839-19 април 1914) тој бил американски филозоф, основач на прагматизмот, правецот кој подоцна го развил Вилијам Џејмс. Верувал дека идеите можат најдобро да бидат испитани со истражувањето на последиците кои ги предизвикуваат. Немал униврезитетска кариера - главно работел во владините служби, а неговите влијателни списанија Сабра беа јавно објавени откако умрел.
Македонски форум за електроника
Електроника МК — македонски форум за електроника, кој ги сплотува сите електроничари и ентузијасти на едно место. Целта е споделување на знаење и дружење помеѓу членовите. Форумот е создаден на 9 февруари 2007 година. Како што растела заинтересираноста за форумот, била донесена одлука истиот да биде пренесен на нов и платен хост со нов домејн бидејќи стариот опслужувач бил бесплатен, но опциите кои ги нудел биле лимитирани. Новиот форум започна со работа на 6 октомври 2009 година.
Список на државни водачи во 713 година
Ова е список на државни водачи во 13 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Јас, дон Џовани
„Јас, дон Џовани“ e филм, во режија на Карлос Саура. Главните улоги ги толкуваат: Лоренцо Балучи и Тобијас Морети.
Содржина
Оваа костимирана музичка драма се случува во XVIII век, кога поетот Лоренцо да Понте се сели во Виена, каде со помош на својот пријател Казанова го запознава дворскиот композитор Салиери. Истовремено, тој го запознава и надарениот млад композитор Моцарт, кој штотуку пристигнал во Виена.
702
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6210 и 6211 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5452 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4462 и 4463 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1455.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 702 година се протега во 3338 и 3339, додека според второто гледиште, годината трае во текот на 3398 и 3399 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1245. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 82 и 83 исламска година.
Гориче (Белче)
Гориче — археолошко наоѓалиште во демирхисарското село Белче. Претставува црква од старохристијанско време. Се наоѓа во дворното место на живинарската фарма на Ветеринарниот центар од Демир Хисар, која се наоѓа 1,5 км јужно од селото, каде се гледаат траги од објект обраснат во густа вегетација, поставен во правец исток-запад.
Царска вода
Царска вода (лат. и англ. aqua regia) или кралска вода, по МСЧПХ: хидрохлорид на азотна киселина, HNO3 +3 HCl) — мешавина од концентрирана азотна (HNO3) и хлороводородна (HCl) киселина во зафатнински сооднос 1:3.